Rein Rajasalu
Rein Rajasalu (kuni 1935 Johannes Kruhberg, 18. september 1914 Avanduse vald, Virumaa – 29. august 1944 Õvi, Äksi vald, Tartumaa) oli Soome (lipnik) ja Saksamaa sõjaväelane (Untersturmführer). Ta lõpetas aastal 1935 Rakvere Õpetajate Seminari. Õppis alates 1940. aastast Tartu Ülikooli põllumajandusteaduskonnas agronoomiat. Jätkusõja ajal läks Soome, teenis Soome 200. jalaväerügemendis, 1944 naasis Eestisse. Teenis 46. grenaderirügemendi 10. kompaniis (sh kompaniiülemana), langes lahingus.